ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

-----------2019 թվականի N-----Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 23-րդ հոդվածի 3-րդ մասին համապատասխան`

Հայաստանի Հանրապետության կառավարությունը որոշում է.

1. «Հայաստանի Հանրապետության 2019 թվականի պետական բյուջեի մասին» օրենքի թիվ 1 հավելվածում կատարել վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին« N 1515-Ն որոշման NN 3, 4, 5, 11 և 11.1 հավելվածներում կատարել փոփոխություններ` համաձայն NN 1, 2, 3 և 4 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ

ՆԱԽԱԳԾԻ ՎԵՐԱԲԵՐՅԱԼ

**Իրավական ակտի անհրաժեշտությունը (նպատակը).**

Հայաստանի Հանրապետության կառավարության վերոհիշյալ որոշման նախագծի անհրաժեշտությունը բխում է` Հայաստանի Հանրապետության գիտական, գիտատեխնոլոգիական կազմակերպությունների, բարձրագույն ուսումնական հաստատությունների և իրավաբանական անձանց մասնակցությունը Եվրոպական միության գիտության և տեխնոլոգիաների շրջանակային Հորիզոն 2020 ծրագրի պահանջներից:

**Ընթացիկ իրավիճակը և խնդիրները.**

2016 թվականի հոկտեմբերի 19-ի «Հայաստանի Հանրապետության և Եվրոպական միության միջև կնքվել է «Հորիզոն-2020. հետազոտությունների և նորարարության շրջանակային ծրագիր (2014-2020)» Միության ծրագրին Հայաստանի Հանրապետության մասնակցության մասին» համաձայնագիրը, որը վավերացվել է Հայաստանի Հանրապետության Ազգային ժողովի ԱԺՈ-240-Ն որոշմամբ:

Ծրագրի նպատակն է՝ ապահովել Հայաստանի Հանրապետության գիտական, գիտատեխնոլոգիական կազմակերպությունների, բարձրագույն ուսումնական հաստատությունների և, առհասարակ, իրավաբանական անձանց մասնակցությունը Եվրոպական միության գիտության և տեխնոլոգիաների շրջանակային Հորիզոն 2020 ծրագրին որպես ասոցացված երկրի ներկայացուցիչներ, այն է` ունենալ նույն իրավունքները, ինչ որ Եվրոպական միության անդամ երկրների կազմակերպությունները: Ծրագրին մասնակցությունը հնարավորություն է տալիս հանրապետության կազմակերպություններին՝ մաս կազմելու համաշխարհային մակարդակի գիտական և գիտատեխնիկական հետազոտությունների իրականացմանը, ղեկավարելու այդպիսի խնդիրների լուծմանն ուղղված գիտական միջազգային համագործակցություններ, ինտեգրվելու Եվրոպական հետազոտական և նորարարական տարածք, ինչպես նաև Հայաստանի Հանրապետության այդ կազմակերպությունների համար հասանելի է դարձնում ժամանակակից գիտական ենթակառուցվածքները և կարող է դառնալ նաև լրացուցիչ ֆինանսավորման աղբյուր: 2016-2019 թվականների ընթացքում (2019թ. հունիսի դրությամբ) Հայաստանի Հանրապետության գիտական կազմակերպություններից և բուհերից ներկայացվել է Հորիզոն 2020-ի քննարկման ենթակա մասնակցության 103 հայտ, որից 26-ը բավարարվել է, այսինքն` այսպես կոչված հաջողության գործակիցը կազմում է 14.21 տոկոս, ինչն ամենաբարձր ցուցանիշն է Արևելյան գործընկերության երկրների, այդ թվում՝ նաև Հորիզոն 2020 ծրագրին ասոցացված երկրների (Մոլդովա, Ուկրաինա, Վրաստան, Հայաստան) մեջ: Բացի դրանից Հայաստանի Հանրապետության 2 կազմակերպություն՝ Երևանի պետական բժշկական համալսարան և ԳԱԱ ֆիզիկական հետազոտությունների ինստիտուտ, 2019 թվականին շահել են «Twinning» ծրագրեր:

Ծրագրում մասնակցության յուրաքանչյուր տարվա համար Հայաստանը, վերոնշյալ համաձայնագրի 3-րդ հոդվածի 1-ին կետին համապատասխան, պարտավորվում է ֆինանսական ներդրում կատարել Հայաստանի Հանրապետության և Եվրոպական միության համախառն ներքին արդյունքների համամասնությամբ սահմանված գործակցի չափով: Միևնույն ժամանակ վերոնշյալ հոդվածի 2-րդ կետով՝ Հայաստանի Հանրապետության ֆինանսական ներդրման մի մասը` մինչև 50 տոկոսի չափով, կարող է կատարվել Եվրոպական միության համապատասխան արտաքին օգնության միջոցների հաշվին: 2019 թվականի համար Հայաստանի Հանրապետության ֆինանսական ներդրման չափը կազմում է 989 813.1 հազար ՀՀ դրամ, որի 50 տոկոսը, այն է ` 494 906.55 հազար ՀՀ դրամը, կարող է ֆինանսավորվել Եվորպական միության արտաքին օգնության միջոցների հաշվին: 2019 թվականի ընթացքում ՀՀ պետական բյուջեից արդեն իսկ վճարվել է 577 995.0 հազար ՀՀ դրամ: Պարտավորությունը մարելու համար անհրաժեշտ է վճարել 411 818.1 հազար ՀՀ դրամ։

**Տվյալ բնագավառում իրականացվող քաղաքականությունը.**

Գործող քաղաքականության փոփոխություն չի նախատեսվում:

**Կարգավորման նպատակը և բնույթը.**

Համաշխարհային մակարդակի գիտական և գիտատեխնիկական հետազոտությունների իրականացմանը մաս կազմելու նպատակով, նախարարությունն առաջարկում է 2019 թվականի ՀՀ պետական բյուջեի 1192 «Կրթության որակի ապահովում» ծրագրի 11017 «Կրթության և գիտության ոլորտի այլ միջոցառումներ» միջոցառման նախատեսված միջոցներից՝ 261 818.1 հազար ՀՀ դրամի չափով, 1162 «Գիտական և գիտատեխնիկական հետազոտությունների ծրագիր» ծրագրի 11005 «Գիտական և գիտատեխնիկական պայմանագրային (թեմատիկ) հետազոտություններ» միջոցառման նախատեսված միջոցներից 103 500,0 հազար ՀՀ դրամի չափով / առաջացել է տնտեսում, որից 92 000,0 հազար ՀՀ դրամը Հայաստանի երիտասարդական հիմնադրամի համար նախատեսված միջոցներն են, որոնք հնարավոր չէ օգտագործել հիմնադրամի լուծարման գործընթացի պատճառով, 11 500,0 հազար ՀՀ դրամը երկակի նշանակության ծրագրերի չօգտագործված միջոցներից, ինչը պայմանավորված է մրցույթների արդյունքների ուշ ամփոփումներով/, և նույն ծրագրի 12001 «Գիտաշխատողներին գիտական աստիճանների համար տրվող հավելավճարներ» միջոցառման նախատեսված միջոցներից 46 500,0 հազար ՀՀ դրամի չափով /առաջացել է տնտեսում, ինչը պայմանավորված է դոկտորական և թեկնածուական պաշտպանությունների ոչ բավարար թվից ելնելով/ կատարել վերաբաշխում և 411 818.1 հազար ՀՀ դրամն ուղղել 1162 «Գիտական և գիտատեխնիկական հետազոտությունների ծրագիր» ծրագրի 11002 «Գիտական ենթակառուցվածքի արդիականացում» միջոցառմանը (բյուջետային ծախսերի տնտեսագիտական դասակարգման «Ընթացիկ դրամաշնորհներ միջազգային կազմակերպություններին» հոդվածով):

 **Նախագծի մշակման գործընթացում ներգրավված ինստիտուտները և անձինք.**

 ՀՀ կրթության, գիտության, մշակույթի և սպորտի նախարարության աշխատակիցները:

 **Իրավական ակտի կիրարկման դեպքում ակնկալվող արդյունքը.**

 Հայաստանի Հանրապետության կառավարության սույն որոշման նախագծի ընդունման արդյունքում կապահովվի Հայաստանի Հանրապետության գիտական, գիտատեխնոլոգիական կազմակերպությունների, բարձրագույն ուսումնական հաստատությունների և, առհասարակ, իրավաբանական անձանց մասնակցությունը Եվրոպական միության գիտության և տեխնոլոգիաների շրջանակային Հորիզոն 2020 ծրագրին՝ որպես ասոցացված երկրի ներկայացուցիչներ:

## Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

## Տ Ե Ղ Ե Կ Ա Ն Ք

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

## *ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ*

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

 Չկան:

ԱՄՓՈՓԱԹԵՐԹ

«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:

|  |  |  |  |
| --- | --- | --- | --- |
| Առարկության,առաջարկության հեղինակը,գրության ստացման ամսաթիվը,գրության համարը | Առարկության,առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն 26.11.201901/8-3/19480-2019 | * Նախագծի հավելված N1-ում 1162 Գիտական և գիտատեխնիկական հետազոտություններ ծրագիր» տողից առաջ նշված ՀՀ կրթության, գիտության, մշակույթի և սպորտի նախարարություն» տողը հանել:
* Նախագծի հավելված N2-ում բոլոր ծրագիր-միջոցառում տողերից առաջ նշել բյուջետային հատկացումների գլխավոր կարգադրիչները՝ ԲԳԿ-ները:

- Նախագծի հավելված N3-ի և հավելված N4-ի 1162 ծրագրի 11002 միջոցառման աղյուսակում նշել արդյունքի քանակական չափորոշիչը, իսկ 1162 ծրագրի 12001 միջոցառման աղյուսակում Միջոցառումն իրականացնողի անվանումը» և ՀՀ կառավարության 2002 թ. փետրվարի 6-ի N102 որոշմամբ սահմանված ՀՀ ԳԱԱ իսկական և թղթակից անդամներ» բառերը փոխարինել, համապատասխանաբար՝ Շահառուների ընտրության չափորոշիչները» և ՀՀ կառավարության 2008 թ. հունվարի 10-ի N 2-Ն որոշմանը համապատասխանող գիտաշխատողին ներկայացնող կազմակերպություններ» բառերով, նշելով արդյունքի քանակական չափորոշիչը: | Ընդունված է։Ընդունված էԸնդունված է։ | Որոշման նախագծում կատարվել է համապատասխան փոփոխությունը։Որոշման նախագծում կատարվել է համապատասխան փոփոխությունը:1162 ծրագրի 11002 միջոցառման աղյուսակում արդյունքի քանակական չափորոշիչների փոփոխություններ չեն կատարվում:1162 ծրագրի 12001 միջոցառման աղյուսակում արդյունքի քանակական չափորոշիչը կազմակերպությունների թիվն է, որը նույնպես չի փոխվում, փոխվում է գիտաշխատողների թիվը, քանի որ որոշ թեմատիկ մրցույթներ տեղի չեն ունեցել: |
| ՀՀ արդարադատության նախարարություն | Առարկություն և առաջարկություն չկա:  | Ընդունված է։ |  |